În luna mai, creștinii ortodocși au mai multe sărbători importante, iar printre acestea se numără și prăznuirea Sfinților Împărați Constantin și Elena. Sărbătoarea este marcată cu cruce roșie în calendarul ortodox și este un prilej de rugăciune și aducere de mulțumiri celor doi apărători ai creștinismului. Află în continuare când sunt Sfinții Constantin și Elena în 2024.
Împăratul Constantin cel Mare și mama sa, Elena, sunt numiți de marii părinți ”Întocmai cu apostolii”. Asta pentru că, în secolul al IV-lea, aceștia au apărat și răspândit creștinismul. Conform rânduielilor ortodoxe, Sfinții Împărați Constantin și Elena sunt prăznuiți în fiecare an, la data de 21 mai.
În această zi, în bisericile din toată țara se țin slujbe speciale, sărbătoarea reprezentând un prilej de rugăciune, celebrare și aducere de mulțumiri Sfinților Constantin și Elena pentru contribuția lor la răspândirea creștinismului. Acum că știm când sunt prăznuiți Sfinții Constantin și Elena în 2024, haideți să aflăm și câte ceva despre aceștia.
Născut în jurul anului 272, Constantin cel Mare a fost unul dintre cei mai importanți împărați romani (306 – 337). El este cunoscut pentru convertirea sa la creștinism și pentru promovarea creștinismului în Imperiul Roman. Sub conducerea lui, creștinismul a devenit religia oficială a Imperiului Roman.
Conform relatărilor bisericești, în anul 312, înainte de o bătălie cu Maxențiu, Constantin a văzut pe cer o cruce luminoasă și inscripția „In hoc signum vinces” (prin semnul acesta vei birui). Se spune că Iisus Hristos i-a apărut în vis și l-a îndemnat să pună semnul sfintei cruci pe toate steagurile armatei sale. Respectând îndrumarea Mântuitorului, el a reușit să iasă biruitor în bătălie.
În anul 313, Împăratul Constantin cel Mare a dat un decret prin care a oprit prigonirea creștinilor, iar creștinismul a devenit religie permisă în Imperiu.
După cum probabil știți deja, Elena a fost mama Sfântului Împărat Constantin. Ea este cunoscută pentru credința sa necontestată în Dumnezeu, dar și pentru susținerea creștinismului. Se spune că Sfânta Elena a organizat pelerinajul pentru găsirea moaștelor Sfintei Cruci a lui Iisus și aflarea rămășițelor celor trei magi.
În drumul ei, mama Împăratului Constantin cel Mare a văzut niște oameni care duceau un mort pe o colină unde se aflau trei cruci. În acel moment, pentru a afla dacă a găsit într-adevăr crucea Mântuitorului, Sf. Elena s-a gândit să atingă defunctul de fiecare dintre acele cruci. Se mai spune că mortul a înviat după ce a fost atins de Crucea lui Hristos.
Ei bine, iată că am aflat nu doar când sunt prăznuiți Sfinții Constantin și Elena în 2024, ci și multe alte detalii despre acești mari ocrotitori ai creștinismului. Potrivit scrierilor bisericești, Elena a călătorit în Țara Sfântă și a descoperit lemnul crucii în anul 326. Sfântul Constantin a trecut la cele veșnice în anul 337, la aproximativ un deceniu de la adormirea mamei sale, Sfânta Împărăteasă Elena.
Potrivit rânduielilor ortodoxe, în ziua praznicului Sfinților Constantin și Elena se țin slujbe speciale și se respectă o serie de tradiții și obiceiuri.